આ પ્રસંગે કેન્દ્રીય કાપડમંત્રી સ્મૃતિ ઇરાનીએ જણાવ્યું હતું કે, જવાહરલાલ નહેરુ એ વખતે સપનાનાં ભારતની વાતો કરતા હતા, જયારે સરદાર વલ્લભભાઇ પટલે વાસ્તવિક ભારતને લઇ કામ કરી રહ્યા હતા. કેન્દ્રીય કાપડમંત્રીએ વધુમાં જણાવ્યું કે, દેશમાં એ વખતે જયારે પણ કોઇ સમસ્યા આવતી ત્યારે સરદાર પટલને માથે ઝીંકી દેવાતી. કાશ્મીર માટેની ૩૧૭ની કલમ સરદાર પટેલ દ્વારા ઘડાયેલી તે વાતનો પણ સ્મૃતિ ઇરાનીએ છેદ ઉડાડયો હતો. તેમણે સરદાર અને નહેરૂનાં ઇતિહાસકાળ દરમ્યાનનાં એક કિસ્સાને ટાંકતાં જણાવ્યું હતું કે, સરદાર પટેલે એ વખતે કહ્યું હતું કે, જયાં સુધી પાકિસ્તાન કાશ્મીર મુદ્દે નિવારણ ના લાવે ત્યાં સુધી તેને રૂ.૫૫ કરોડ નહી મળે પરંતુ એ વખતે નહેરૂએ ના પાડી અને પૈસા આપી દેવાનો આગ્રહ રાખ્યો હતો. તેમણે સરદાર પટેલનાં બલિદાન, ત્યાગ અને સમર્પણ ભાવનાને યાદ કરી તેને કદી ન ભૂલી શકાય તેવી ગણાવી હતી. દરમ્યાન ધ મેન હુ સેવ ઇન્ડિયા સરદાર પટેલ અને હિઝ આઇડિયા- પુસ્તકનાં ઓથર અને દેશનાં જાણીતા પત્રકાર હિન્દોલ સેન ગુપ્તાએ જણાવ્યુ હતું કે, સરદાર પટેલે એક એક કરી ૫૦૦થી વધુ સ્ટેટને જોડી અખંડ ભારતનું નિર્માણ શકય બનાવ્યું હતું, જે બીજા કોઇથી શકય ન હતું.